CELEX: C2004/146/08
Language: lv
Date: 2004-05-29 00:00:00
Title: Prasība pret Eiropas Kopienu Komisiju, ko Giuseppe Caló iesniedza 2004. gada 8. aprīlī (Lieta T-134/04)

29.5.2004   
            
            
               LV
            
            
               Eiropas Savienības Oficiālais Vēstnesis
            
            
               C 146/6
            
         Prasība pret Eiropas Kopienu Komisiju, ko Giuseppe Caló iesniedza 2004. gada 8. aprīlī
   (Lieta T-134/04)
   (2004/C 146/08)
   Tiesvedības valoda: franču
   Eiropas Kopienu Pirmās instances tiesā 2004. gada 8. aprīlī izskatīšanai ir iesniegta prasība pret Eiropas Kopienu Komisiju, ko cēla Giuseppe Caló (Luksemburga), kuru pārstāv Sébastien Orlandi, Albert Coolen, Jean-Noël Louis un Etienne Marchal, avocats, kuri norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atzīt par spēkā neesošu Komisijas 2004. gada 30. marta lēmumu, ar kuru piešķir A2 pakāpes amatu ĢD EUROSTAT direkcijas “Lauksaimniecības, zivsaimniecības, struktūrfondu un vides statistika” direktoram un noraida prasītāja kandidatūru šim amatam;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Prasītājs, atbildētājas ierēdnis, tika norīkots darbā EUROSTAT par direkcijas “Lauksaimniecības, vides, pārtikas produktu un reģionu statistika” direktoru un pēc tam atkārtoti norīkots, saglabājot amatu, par ģenerāldirekcijas ģenerāldirektora galveno padomnieku. Komisija tāpat nolēma rīkot konkursu par viņa iepriekšējo amatu.
   Prasītājs pārsūdzēja šo lēmumu Pirmās instances tiesā citas lietas (T-118/03 Caló/Komisija) ietvaros.
   Ar šo prasību, prasītājs apstrīd lēmumu, ar kuru viņa iepriekšējā darbā iecelts cits ierēdnis, atsaucoties, pirmkārt, uz tiem pašiem pamatiem, kā lietā T-118/03. Otrkārt, viņš uzsver to, ka izvēlētajam kandidātam nav tāda kvalifikācija, kāda tiek prasīta paziņojumā par attiecīgo vakanci. Viņš tāpat apgalvo, ka šis kandidāts piedalījās Komisāru kabinetu vadītāju sanāksmē, kurā tika piedāvāts darbs, uz kuru šis kandidāts pats arī kandidēja. Atsaucoties uz šo pamatu, prasītājs norāda uz atklātības, taisnīguma un objektivitātes principu pārkāpumu, kā arī tiesību uz aizstāvēšanos pārkāpumu. Visbeidzot, prasītājs atsaucas uz pilnīgu motivācijas trūkumu.